Document ID: 32008R0175

REGULAMENTUL (CE) NR. 175/2008 AL COMISIEI
din 27 februarie 2008
privind eliberarea licențelor de import de orez în cadrul contingentului tarifar deschis pentru subperioada februarie 2008 prin Regulamentul (CE) nr. 327/98
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1785/2003 al Consiliului din 29 septembrie 2003 privind organizarea comună a piețelor în sectorul orezului (1),
având în vedere Regulamentul (CE) nr. 327/98 al Comisiei din 10 februarie 1998 privind deschiderea și modul de gestionare a anumitor contingente tarifare pentru importurile de orez și de brizură de orez (2), în special articolul 5 primul paragraf,
întrucât:
(1)
Regulamentul (CE) nr. 327/98 a deschis și a stabilit modul de gestionare a anumitor contingente tarifare pentru importurile de orez și de brizură de orez, repartizate în funcție de țara de origine și eșalonate pe mai multe subperioade, în conformitate cu anexa IX la regulamentul respectiv și cu Regulamentul (CE) nr. 60/2008 al Comisiei (3), deschizând o subperioadă specifică în februarie 2008, pentru contingentul tarifar de import de orez albit și semialbit originar din Statele Unite ale Americii.
(2)
Subperioada lunii februarie este a doua subperioadă din 2008 pentru contingentul cu numărul de cotă 09.4127, prevăzut la articolul 1 alineatul (1) litera (a) din Regulamentul (CE) nr. 327/98.
(3)
Din comunicarea prezentată în conformitate cu articolul 8 litera (a) din Regulamentul (CE) nr. 327/98 rezultă că, pentru contingentul cu numărul de ordine 09.4127, cererile depuse în cursul primelor zece zile lucrătoare ale lunii februarie 2008, în conformitate cu articolul 4 alineatul (1) din regulamentul menționat anterior, au ca obiect o cantitate inferioară celei disponibile.
(4)
Prin urmare, pentru contingentul cu numărul de ordine 09.4127 este necesară stabilirea cantității totale disponibile pentru subperioada contingentară următoare, în conformitate cu articolul 5 primul paragraf din Regulamentul (CE) nr. 327/98,
ADOPTĂ PREZENTUL REGULAMENT:
Articolul 1
Cantitatea totală disponibilă în cadrul contingentului cu numărul de ordine 09.4127 vizat de Regulamentul (CE) nr. 327/98, pentru subperioada contingentară următoare, este stabilită în anexa la prezentul regulament.
Articolul 2
Prezentul regulament intră în vigoare în ziua publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 februarie 2008.

Labels: 3
17
18